
Z A P I S N I K
17. SEDNICE ODBORA ZA PRAVOSUĐE, DRŽAVNU UPRAVU 
I LOKALNU SAMOUPRAVU,  ODRŽANE 16. APRILA 2026. GODINE

	Sednica je počela u 8,30 časova.

Sednicom je predsedavao dr Uglješa Mrdić, predsednik Odbora.

	Sednici su prisustvovali članovi Odbora: Ana Krstić, Jasmina Palurović, Lidija Načić, Risto Kostov, Nataša Milić Milaš, Biljana Ilić Stošić i Jovan Palalić.

	Sednici su  prisustvovali i: Milija Miletić, zamenik člana Đorđa Komlenskog i Boris Bajić, zamenik člana prof. dr Balinta Pastora. 

Sednici nisu prisustvovali članovi Odbora: Dragan Nikolić, Pavle Grbović, Aleksandar Ivanović, Verica Milanović, prof, dr Jelena Jerinić, Filip Tatalović, i Dejan Šulkić, kao ni njihovi zamenici.

Sednici je prisustvovao Vladimir Vinš, pomoćnik ministra u Sektoru za međunarodnu saradnju i strateško planiranje Ministarstva pravde.

Predsednik Odbora je, u skladu sa članom 72. stav 2. Poslovnika Narodne skupštine, obavestio članove i zamenike članova Odbora da je sednica sazvana u roku kraćem od roka predviđenog Poslovnikom, kako bi Odbor blagovremeno razmotrio predlog zakona koji je na dnevnom redu sednice Narodne skupštine.

Članovi i zamenici članova Odbora su jednoglasno utvrdili sledeći

D n e v n i  r e d :

1. Razmatranje Predloga zakona o potvrđivanju Konvencije o osnivanju Međunarodne organizacije za medijaciju, koji je podnela Vlada (broj 011-266/26 od 6. februara 2026 godine).


PRVA TAČKA: Razmatranje Predloga zakona o potvrđivanju Konvencije o osnivanju Međunarodne organizacije za medijaciju, koji je podnela Vlada (broj 011-266/26 od 6. februara 2026 godine).
Vladimir Vinš je naveo da će se potvrđivanjem Konvencije uspostaviti saradnja Republike Srbije sa Međunarodnom organizacijom za medijaciju. 
Istakao je značaj organizacije kao platforme za rešavanje međunarodnih sporova putem posredovanja, njene fleksibilne, isplative i efikasne usluge medijacije.
Istakao je da bi potvrđivanjem Konvencije Srbija učestvovala u promovisanju principa poput međusobnog poštovanja, jednakosti, prijateljske saradnje i obostrane koristi, kao i principa zastupljenih u Povelji Ujedinjenih nacija.
Pošto nije bilo prijavljenih za reč, predsednik Odbora je zaključio raspravu i  stavio na glasanje predlog da Odbor predloži Narodnoj skupštini da prihvati Predlog zakona o potvrđivanju Konvencije o osnivanju Međunarodne organizacije za medijaciju, koji je podnela Vlada, kao i da za izvestioca Odbora na sednici Narodne skupštine, bude određen dr Uglješa Mrdić, predsednik Odbora.

Članovi i zamenici članova Odbora jednoglasno su usvojili navedene predloge.

Sednica je završena u 8, 06 časova.



 SEKRETAR  			                                                              PREDSEDNIK


Sanja Pecelj       			                                                dr Uglješa Mrdić





